
 17.4.2018
 BG
 Официален вестник на Европейския съюз
 L 97/11
 РЕГЛАМЕНТ ЗА ИЗПЪЛНЕНИЕ (ЕС) 2018/579 НА КОМИСИЯТА
 от 16 април 2018 година
 за изменение на Регламент (ЕО) No 312/2003 на Съвета по отношение на една допълнителна тарифна квота на Съюза за някои селскостопански продукти с произход от Чили
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 312/2003 на Съвета от 18 февруари 2003 г. за прилагане в Общността на тарифните разпоредби, установени от Споразумението за асоцииране между Европейската общност и нейните държави членки, от една страна, и Република Чили, от друга страна (1), и по-специално член 5 от него,
 като има предвид, че:
 (1)
 С Решение (ЕС) 2017/1368 на Съвета от 11 май 2017 г. (2) Съветът разреши подписването и временното прилагане на Третия допълнителен протокол към Споразумението за асоцииране между Европейската общност и нейните държави членки, от една страна, и Република Чили, от друга страна, за да се вземе предвид присъединяването на Република Хърватия към Европейския съюз.
 (2)
 Третият допълнителен протокол предвижда допълнителна тарифна квота за допускане за свободно обращение в Европейския съюз на някои селскостопански продукти с произход от Чили.
 (3)
 Необходимо е да се измени Регламент (ЕО) No 312/2003, за да се предвиди допълнителна тарифна квота.
 (4)
 В съответствие с Решение (ЕС) 2017/1368, и по-специално член 3 от него, допълнителната тарифна квота трябва да се прилага от 1 юли 2013 г. Затова настоящият регламент следва да се прилага от същата дата и да влезе в сила в деня на публикуването му.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 312/2003 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 1 юли 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 април 2018 година.
 За Комисията
 Председател
 Jean-Claude JUNCKER
 (1) ОВ L 46, 20.2.2003 г., стр. 1.
 (2) ОВ L 196, 27.7.2017 г., стр. 1.
 ПРИЛОЖЕНИЕ
 В приложението към Регламент (ЕО) No 312/2003 се добавя следният ред:
 „09.1944
 0203 11 10
 0203 12 11
 0203 12 19
 0203 19 11
 0203 19 13
 0203 19 15
 0203 19 55
 0203 19 59
 0203 21 10
 0203 22 11
 0203 22 19
 0203 29 11
 0203 29 13
 0203 29 15
 0203 29 55
 0203 29 59
 1601 00
 1602 41
 1602 42
 1602 49
 Меса от животни от рода на свинете, пресни, охладени или замразени; колбаси и подобни продукти от месо, карантии или кръв; приготвени храни на база на тези продукти; други приготвени храни и консерви от месо, карантии или кръв (от животни от рода на свинете)
 1 000 тона (*1)
 100“.
 (*1) 500 тона от 1.7.2013 г. до 31.12.2013 г. и 1 000 тона след това за всеки период от 1.1. до 31.12.
 